Viborger Samler, 1840-07-16
Om Tidenderne for Forhandlingerne i Stænderforsamlingen yttrer Kbhavnsposten sig saaledes: "Vi skulle ikke omtale den overordentlige Langsomhed, hvormed Forhandlingerne meddeles, uagtet der fra Stændernes, og navnligt fra Redactionens, Side, fra Trykkeriets og fra de øvrige Vedkommendes Side, gjøres alt muligt for at bringe Læserne samme saa hurtigt som muligt ihænde. Denne Træghed er nemlig en uundgaaelig Følge af, at der savnes en fuldstændig Offenlighed i Forhandlingerne, og den vil ikke kunne blive afhjulpen, med mindre den Passus i Forordningen af 15de Mai 1834, at Stændernes Forhandlinger holdes inden lukkede Dørre bliver forandret til, at Adgangen staaer aaben for Alle og Enhver. Men hvad vi her skulle berøre, fordi det kan afhielpes ved den Magtfuldkommenhed, som Stænderne allerede ere i Besiddelse af, er den privilegerede Stændertidendes overordentlige Kostbarhed, der gjør det umuligt for den allerstørste Deel af Borgerne at anskaffe sig samme. Prisen paa hver enkelt Stænderforsamlings Tidende har nemlig hidtil beløbet sig til 7 a 9 Rbd., og det vil være indlysende for Enhver, at meget Faa have Evne til at udrede en saadan Betaling, uagtet det dog maa ligge saavel i Regjeringens som i Borgernes Jnteresse, at Stændertidenden bliver læst af det størst mulige Antal af Landets Jndvaanere; thi hvad Betydning havde det ellers, naar det i Forordningen af 28de Mai hedder, at Kongen har indført Stænderinstitutionen for at knytte de Baand fastere, som forene Kongehuset med Folket og for at oplive Almeenaanden. Almeenaanden oplives kun ufuldstændigt, saalænge Forsamlingen afholdes inden lukkede Dørre, men naar derhos det ufuldkomne Surrogat for fuldstændig Offenlighed er saa overordentligt og uoverkommeligt kostbart som det hidtil har været, saa vil den Nytte, som Stænderinstitutionen ellers skulde gjøre og som den dog tildeels kunde gjøre, blive saa godt som Jntet. Vi have bragt i Erfaring, at de Officiner, der forhen havde paataget sig Trykningen af Stændertidender ne, have tildeels lidt Tab derved, og det er følgeligen ikke fra deres Side, at der kan ventes noget Skridt foretaget, som kunde lede til at skaffe Landets Borgere Læsningen af Stændernes Forhandlinger for en billig forholdsmæssig Betaling. Stænderne maae altsaa virke for deres Medborgere, for dem, de repræsentere, og bidrage til, at Hensigten med Stænderinstitutionen fuldstændigere kan opnaaes end hidtil skeet er. Dette kunde paa den simpleste Maade bevirkes derved, at Stænderne selv paatage sig samtlige Omkostninger ved Trykningen, og hos Regjeringen bevirkede en fuldstændig Forsendelsesret med Posterne uden nogensomhelst Afgift, medens den overlod Subskribenterne Tidenden for en Betaling, som befandtes passende afmaalt og lempet efter at i befordre den læst af det størst mulige Publikum. - Vi have vel hørt den Jndvending fremsat, at det stod i de mest læste Blades Magt at afhielpe den anførte Mangel ved at giengive det væsenligste Jndhold af Stændertidenden, men ikke at tale om, at Bladenes Natur medfører, at de kun kunne giengive det ufuldkomment og meget forkortet, saa maa det vel mærkes, at Læserne i Almindelighed ikke kunne være synderligt tjente med at være Journalernes Mening om det Jnteressante undergivne under vore nuværende Forhold, og at man, saalænge vi ikke for aabne Dørre og paa Tribunerne kunne høre vore Repræsentanters levende, varme Ord, maa ønske at erholde den fuldstændigst mulige Gjengivelse, hvilken ene kan erholdes igjennem den egne dertil bestemte Tidende Frøken Nanny v. Beenfeldt indbyder til Subscription paa et lidet Skrift, betitlet "den koefoedske Sag, der vil indeholde de til bemeldte Sag fornødne Oplysninger, samt de haarde Lidelser Kammerraad Koefords (til Lindholm pr. Ringkjøbing) ubillige Adfærd imod hende har forvoldt.